Salma Solaun

Salma Solaun (Gasteiz, Araba, 2005eko martxoaren 2a) gimnasia erritmikoan, banakako zein taldekako modalitatean, lehiatzen den kirolaria da.

2024ko Udako Olinpiar Jokoetan parte hartu zuen. 

 Kirolari ibilbidea 
Salma Solaun txiki-txikitan hasi zen gimnasia erritmikoan. Hiru urte besterik ez zituen, Gasteizko Beti Aurrera Klubean sartu zenean. Espainiako txapelduna izan zen, bere lehen estreinaldian (2015), Espainiako Taldekako txapelduna urte horretan bertan, eta Espainiako txapeldun absolutua, Alebinetan, 2016. urtean.

Banakako modalitatean, Moskuko Munduko Junior Txapelketan (2019) brontzezko domina lortu zuen zinta ariketan. 2021ean, lesio larria izan zuen ezkerreko belaunean, eta, horren ondorioz, galdu egin zuen Japonian urte horretan bertan jokatutako munduko txapelketa. Teresa Gorospe kideak ordezkatu zuen. 

Indarberritu ondoren, Espainiako taldekako selekzioarekin lehiatu zen, senior kategorian eta zilarrezko domina lortu zuten Tel-Aviven (Israel) jokatutako munduko txapelketan, zinta eta pilotekin. Horrez gain, brontzezko hiru domina eskuratu zituen 2022ko Gimnasia Erritmikoko Munduko Txapelketan, Bulgariako Sofia hirian, eta zilarrezko domina bat 2022ko Gimnasia Erritmikoko Europako Txapelketan. 

Munduko Kopako hainbat domina ere irabazi zituen.

2025ean, taldeak urrezko bi domina lortu zituen apirileko Sofiako Munduko Kopan, sailkapen orokorrean eta ariketa mistoan, eta beste hiru domina Portimaoko Munduko Kopan, maiatzean Portugalen jokatutakoa. Bertan, zilarrezko domina lortu zuten sailkapen orokorrean, beste zilar bat bost zintako finalean eta brontzezko domina uztai eta piloten ariketa mistoan.

 Nazioarteko palmaresa 
Munduko txapelketaUrteaLekuaDominaProba2022Sofia (Bulgaria)Lehiaketa orokorrean2022Sofia (Bulgaria)Taldeka2022Sofia (Bulgaria)5 uztai2025Sofia (Bulgaria)link=Archivo:Gold_medal_icon.svg|15x15pxLehiaketa orokorrean2025Sofia (Bulgaria)link=Archivo:Gold_medal_icon.svg|15x15pxmistoa2025Portimao (Portugal)link=Archivo:Silver_medal_icon.svg|15x15pxLehiaketa orokorrean2025Portimao (Portugal)link=Archivo:Silver_medal_icon.svg|15x15px5 zinta2025Portimao (Portugal)link=Archivo:Bronze_medal_icon.svg|15x15pxuztai+ pilotakEuropako txapelketaUrteaLekuaDominaProba2022Tel Aviv (Israel) 3 zintrekin + 2 pilotaJuniorren Munduko TxapelketaUrteaLekuaDominaProba2019Mosku (Errusia)Zinta

 Erreferentziak 

 Kanpo estekak 

 Atsekabetik indartuta itzuli da Salma Solaun. Berria 2026.06.26

 Salma Solaun zenbait ariketatanYouTube
 Salma Solaun. Extramadura, 2021Youtube
 Salma Solaun, eskolarteko lehiaketanYouTube

Kategoria:Gasteiztarrak
Kategoria:Euskal Herriko gimnastak
Kategoria:Emakume gimnastak
Kategoria:2024ko Udako Olinpiar Jokoetako gimnastak